Beze,  Théodore 

Abraham  sacrifiant 


1605 
B5A7 
19^0 

r 


ABRAHAM 

SACRIFIANT, 

Tragédie  Françoise. 


Par    T  1 1  e  o  n  o  r  1-:    de    B  i:  s  z  e 


-'..^J&r^-/*^^.: 


Librairie  A.  JuUien, 

GENE  \-  E  . 
1920. 


//  <.7  été  tiré  de  cet  ouvrage 

3o(j  exemplaires  sur  vergé  d'Arches 
nos  I  à  3 00. 

3oo  exemplaires  su>-  velin  n'"'  .'-loi  à  800. 


Imprimerie  du  .loun}i.\l  de  Gciève. 


ABRAHAM 

SACRIFIANT, 
Tragédie  Françoise. 


Par    Théodore    de    Be 


:sz  E 


Librairie  A  .  .fiillien. 

GENE  \'  E  . 

iq2o. 


GKN.   W.  ROM.   illl. 

Abraham  a  creu  à  Dieu,  &  il  kiy  a  esté 
réputé  à  iustice. 


THEODORE    DE    BESZE 

au\   Lecteurs,  Salut  en   nosire  Sei- 
gneur. 

IL  y  a  enuiron  deux  ans,  que  Dieu  m"a  fait 
la  grâce  d'abandonner  le  pays  auquel  il 
est  persécuté,  pour  le  seruir  selon  sa  saincte 
volonté  :  durant  lequel  temps,  pource  qu'en 
mes  aftliciions,  diuerses  fantasics  se  sont  pré- 
sentées à  mon  esprit,  i'ay  eu  mon  recours  à 
la  parolle  du  Seigneur,  en  laquelle  i'ay  trouué 
deux  choses  qui  m'ont  merueillcusemcnt 
consolé.  L'vne  est  vne  intinité  de  promesses, 
sorties  de  la  bouche  de  celuy  qui  est  la  vérité 
mesmes,  &  la  parolle  duquel  est  tousiours 
accompaignée  de  l'effect  :  l'autre  est  vne  mul- 
titude d'exemples,  desquels  le  moindre  est 
suffisant  non  seulement  pour  enhardir,  mais 
aussi  pour  rendre  inuincibles  les  plus  foibles 
<!t  descouragés  du  monde.  Ce  que  nous 
voyons  estre  auenu.  si  nous  considérons  par 
quels  moyens  la  vérité  de  Dieu  a  esté  main- 
tenue iusqu'icy.  Mais  entre  tous  ceux  qui 
nous  sont  mis  en  auant  pour  exemple  au  vieil 
Testament,  ie  trouue  trois  personnages,  aus- 
quels  il  me  semble  que  le  Seigneur  a  voulu 
représenter  ses  plus  grandes  merueilles,  assa- 
uoir    Abraham,  Moyse  <S;   Dauid  :  en   la  vie 

desquels 


desquels  si  on  se  iniroit  auiourdhu},  on  se 
cognoisiroit  mieux  qu'on  ne  fait.  Lisant  donc 
ces  histoires  sainctes  aucc  vn  merueilleux 
plaisir  &  singulier  profit,  il  m'est  pris  vn  désir 
de  m'cxcrcer  à  escrire  en  vers  tels  argumens, 
non  seulement  pour  les  mieux  considérer  »S: 
retenir,  mais  aussi  pour  louer  Dieu  en  toutes 
sortes  à  moy  possibles.  Car  ie  confesse  que 
de  mon  naturel  i'ay  tousiours  pris  plaisir  à  la 
poésie,  &.  ne  m'en  puis  encores  repentir  : 
mais  bien  ay-ie  regret  d'auoir  employé  ce  peu 
de  grâce  que  Dieu  m'a  donné  en  cest  endroit, 
en  choses  desquelles  la  seule  souuenance  me 
tait  maintenant  rougir.  le  me  suis  doncques 
addonné  à  telles  matières  plus  sainctes,  espé- 
rant de  continuer  cy  après  :  mesmement  en 
la  translation  des  j^scaumes,  que  i'ay  mainte- 
nant en  main.  Que  picust  à  Dieu  que  tant  de 
bons  esprits  que  ie  cognoy  en  France,  en  lieu 
de  s"amuser  à  ces  malheureuses  inuentions 
ou  imitations  de  fantasies  vaines  et  deshoii- 
nestes  fsi  on  en  veut  iuger  à  la  vérité)  regar- 
gardassent  plustust  à  magnifier  la  bonté  de 
ce  grand  i^ieu,  duquel  ils  ont  receu  tant  de 
grâces,  qu'à  flatter  leurs  idoles,  c'est  à  dire, 
leurs  seigneurs  ou  leurs  dames,  qu'ils  entre- 
tiennent en  leurs  vices  par  leurs  fictions  & 
flatteries.  A  la  vérité  il  leur  seroit  mieux  séant 
de  chanter  vn  cantique  à  Dieu,  que  de  petrar- 

quiser  vn  Sonnet,  (!t  faire  l'amoureux  transi, 
digne  d'auoir  vn  chapperon  à  sonnettes  :  ou 
de  contrefaire  ces  fureurs  poétiques  à  l'anti- 
que, pour  distiller  la  gloire  de  ce  monde  & 
immortaliser  cestuy-cy  ou  ceste-Ia  :  choses 
qui  font  confesser  au  lecteur,  que  les  autheurs 
d'icclles  n'ont  pas  seulement  monté  en  leur 
mont  Parnasse,  mais  sont  paruenus  iusqu'au 
cercle  de  la  Lune.  Les  autres  (du  nombre 
desquels  i'ay  esté  à  mon  iresgrand  regret) 
aiguisent  vn  Epigrammc  trenchant  à  deux 
costez,  ou  piquant  par  le  bout  :  les  autres 
s'amusent  à  tout  renucrser,  plustost  qu'à 
tourner  :  autres  cuidans  enrichir  nostre  langue, 
Taccoustrent  à  la  Grecque  »Sc  à  la  Romaine. 
Mais  quoy  ?  dira  quelcun,  i'attendoye  vne 
Tragédie,  &  tu  nous  donnes  vne  Satyre.  le 
confesse  que  pensant  à  telles  phrenesies,  ie 
me  suis  moy-mesmes  transporté  :  toutesfois 
ie  n'entens  auoir  mesdict  des  bons  esprits, 
mais  bien  voudroy-ie  leur  auoir  descouuert  si 
au  clair  l'iniure  qu'ils  font  à  Dieu,&  le  tort 
qu'ils  font  à  eux-mesmes,  qu'il  leur  print 
cnuie  de  me  surmonter  en  la  description  de 
tels  argumcns,  dont  ie  leur  enuoye  l'essay  : 
comme  ie  say  qu'il  leur  sera  bien  aisé,  si  le 
moindre  d'eu.x  s'y  veut  emplover.  Or  pour 
venir  à  l'argument  que  ie  traite,  il  tient  de  la 
Tragédie  &  de  la  Comédie  :  ^:  pour  cela  ay-ie 

séparé 


séparé  le  prolui^ue,  è«:  diuisé  le  luut  en  pauses, 
à  ia  façon  des  actes  des  Comédies,  sans  tou- 
icsfois  m'y  assuietlir.  Et  pource  qu'il  lient 
plus  de  i"vn  que  de  l'autre,  i'ay  mieux  aimé 
Tappeller  Traf,'eiiic.  (^)uant  à  la  manière  de 
procéder,  i'ay  changé  quelques  petites  circons- 
tances de  l'histoire,  pour  m'approprier  au 
théâtre.  Au  reste  i'ay  poursuiuy  le  principal 
au  plus  près  du  texte  que  i'ay  peu,  suyuant 
les  coniecluros  qui  m'ont  semblé  les  plus 
conuenables  à  la  matière  &  aux  personnes. 
El  combien  que  les  aiYections  soyenl  des 
plus  i,'randcs,  toutesfois  ic  n'ay  voulu  vscr  de 
lermcs  ne  de  manières  de  parler  trop  esion- 
f^nées  du  commun  :  cncorcs  que  ie  sache  telle 
auoir  esté  la  façon  des  Grecs  <S:  des  Latins, 
principalement  en  leurs  Churus  (ainsi  qu'ils 
les  nomment).  Mais  tant  s'en  faut  qu'en  cela 
ie  les  veuille  imiter,  que  tout  au  contraire  ie 
ne  trouue  rien  plus  mal-seant  que  ces  trans- 
lations tant  forcées,  &  mots  tirés  de  si  loing 
qu'ils  ne  peuuent  iamais  arriuer  à  poinct  : 
tesmoin  .Aristophane,  qui  tant  de  fois  &  à 
bon  droit  en  a  repris  les  Poètes  de  son  temps. 
Alcsmes  i'ay  fait  vn  cantique  hors  de  Chorus, 
&  n'ay  vsé  de  strophes,  aniistrophes,  epir- 
remes,  parecbases,  n'y  autres  tels  mots,  qui 
ne  seruent  que  d'espouanter  les  simples  gens  : 
puis  que  i'vsage  de  telles  choses  est  aboly,  & 
n'est  de  soy  tant  recommendable  qu'on  se 
dovue  tourmenter  à  le  mettre  sus. 


Quant  a  l'orthographie,  iay  voulu  que 
l'imprimeur  suiuist  la  commune,  quelques 
maigres  faniasies  qu'on  ail  mis  en  auant 
depuis  trois  ou  quatre  ans  ença,  &  conseille- 
roye  volontiers  aux  plus  opiniasires  de  ceux 
qui  l'ont  changée  (s'ils  estoyent  gens  qui  de- 
mandassent conseil  à  autres  qu'à  eux  mesmes  ) 
puis  qu'ils  la  veulent  ranger  selon  la  pronon- 
ciation, c'est  à  dire,  puis  qu'ils  veulent  faire 
qu'il  y  ait  quasi  autant  de  manières  d'escrire, 
qu'il  y  a  non  seulement  de  contrées,  mais 
aussi  de  personnes  en  France:  ils  apprennent 
à  prononcer  deuant  que  vouloir  apprendre  à 
escrire:  car  (pour  parler  &  escrire  à  leur 
façon)  celuy  n'est  pas  digne  de  bailler  les 
reigles  d'escrire  nostre  langue,  qui  ne  la  peut 
parler.  Ce  que  ie  ne  dy  pour  vouloir  calom- 
nier tous  ceux  qui  ont  mis  en  auani  leurs 
difficultés  en  cesie  matière,  laquelle  ie  con- 
fesse auoir  bon  besoin  d'estre  reformée  : 
mais  pour  ceux  qui  proposent  leurs  resuerics 
comme  certaines  reigles  que  tout  le  monde 
doit  ensuiure.  Au  surplus,  quant  au  profit 
qui  se  peut  tirer  de  ceste  singulière  histoire, 
outre  ce  qui  en  est  traité  en  inlinis  passages 
de  l'Escriture,  i'en  laisseray  faire  à  celuy  qui 
parlera  en  l'épilogue  :  vous  priant,  quicon- 
ques  vous  soyez,  receuoir  ce  mien  petit 
labeur,  d'aussi  bon  cœur  qu'il  vous  est  pré- 
senté. De  Lausanne,  ce  premier  d'Octobre. 
M.  D.  L. 


A  R  G  \'  M  E  N  T    D  \- 

XXIl.     CIlAPI'IKi; 

de  Genèse. 

ET  après  ces  choses.  Dieu  lenta 
Abraham,  «S:  luy  dit.  Abraham, 
Et  il  respondil,  .Me  voic\ .  Puis  luy  dit. 
Pren  maintenant  ton  fils  vnique,  le- 
quel tu  aimes  :  Isaac,  dy-ie,  &  t'en 
va  au  pays  de  Moria,  <î^  l'olTre  là  en 
holocauste  sur  vne  des  montaii;nes  la- 
quelle te  diray.  Abraham  donc  se  le- 
uant  de  matin,  embasta  son  asne,  & 
print  deux  seruiteurs  auec  lui,  & 
Isaac  son  fils  :  c'<.  ayant  coupé  le  bois 
pour  l'holocauste,  se  Icua,  &  s'en  alla 
au  lieu  que  Dieu  luv  auoit  dit.  Au 
troisième  iour  Abraham  leuant  ses 
yeux,  vit  le  lieu  de  loing,  &  dit  à 
ses  seruiteurs,  Arrestez-vous  icy  auec 
l'asne  :  mov  (S:  Tentant  cheminerons 
iusques  là  :   cS.    quand   aurons  adoré, 

nous 

nous  retournerons  à  vous.  Et  Abra- 
ham print  le  bois  de  l'holocauste,  & 
le  mit  sur  Isaac  son  fils.  Et  luy  print 
le  feu  en  sa  main  &  vn  glaiue,  &  s'en 
allèrent  eux  deux  ensemble.  Adonc 
Isaac  dit  à  Abraham  son  père.  Mon 
père.  Abraham  respondit,  Me  voicy 
mon  lils.  Et  il  dit.  Voici  le  feu  &  le 
bois,  mais  où  est  l'ajf^neau  pour  l'ho- 
locauste? Et  Abraham  respondit.  Mon 
fils,  Dieu  se  pouruoira  d'agneau  pour 
l'holocauste.  Et  chemino)  en  t  tous  deux 
ensemble.  Et  cstans  venuz  au  lieu  que 
Dieu  luy  auoit  dit,  il  édifia  illec  vn 
autel,  &  ordonna  le  bois  :  si  lia  Isaac 
son  fils,  &  le  mit  sur  l'autel  par  des- 
sus le  bois  :  &  auançant  sa  main,  em- 
poigna le  glaiue  pour  decoler  son  fils. 
Lors  luv  cria  du  ciel  l'Ange  du  Sei- 
gneur, disant,  Abraham,  Abraham  : 
lequel  respondit,  Me  voicy.  Et  il  luy 
dit.  Tu  ne  mettras  point  la  main  sur 

l'enfant. 


l'enfant,  »S:  ne  luy  feras  aucune  chose, 
(^ar  maintenant  i'ay  cognu  que  lu 
crains  Dieu,  veu  que  tu  n'as  espargnc 
ton  fils,  ton  vnique,  pour  l'amour  de 
moy.  Et  Abraham  leua  ses  yeux,  i<: 
regarda  :  tî^t  voicv  derrière  luy  vn 
mouton  retenu  en  \  n  buisson  par  ses 
cornes.  Adonc  Abraham  s'en  \a  & 
print  le  mouton,  &  l'offrit  en  holo- 
causte en  lieu  de  son  lils.  Et  Abraham 
appeila  le  nom  de  ce  lieu-la,  Ee  Sei- 
gneur \erra,  dont  on  dit  auiourdhuN 
de  la  montagne,  Ec  Seigneur  sera  \eu. 
Et  l'Ange  du  Seigneur  appela  Abra- 
ham du  ciel  pour  la  seconde  fois,  di- 
sant :  Vax  iuré  par  mcn  -mesme,  dit  le 
Seigneur  :  Pourtant  que  tu  as  fait 
ceste  chose.  <&  que  tu  n'as  point  es- 
pargné  ton  tils,  ton  \  nique,  ie  te  beni- 
ray,  <&  multiplieray  ta  semence  comme 
les  estoilles  du  ciel,  «S:  comme  le  sa- 
blon  qui  est  sur  le  riuage  de  la  mer  : 

*Se  ta 


i3 

&  ta  semence  possédera  la  porte  de 
tes  ennemis.  Et  toutes  nations  de  la 
terre  seront  bénites  en  ta  semence, 
pOLirce  que  tu  as  (>he\  à  ma  voix. 


P  E  R S ()  N  N  A ( ]  K S . 
1M<  O  L  O  G  V  [•: . 

ABRAHAM. 
S  ARA. 
I  S  A  A  C  . 

LA  TROUPfc;  des  bergers  de  la  maison 
d'Abraham,  diuisée  en  deux  parties. 

LANGE. 
SATA.X. 


PHOLOGVE. 

leu   vous   f^ard'ious.   auiani   f^ms   que 
']tv£>'ij     menuz, 

.i^-o  l'elits  &  grans,  bien  soyez-vous  venus. 
Longlemps  ya,au  moins  comme  il  me  semble. 
Qu'icy  n'y  eut  autant  de  peuple  ensemble  : 
Que  pleust  à  Dieu  que  toutes  les  sepmaines, 
Nous  peussions  voir  les  églises  si  pleines. 

Or  ça  messieurs,  &  vous  dames  honnestes. 
le  vous  supply'  d'entendre  mes  requestes  : 
le  vous  requier  vous  taire  seulement. 
Comment  .''  dira  quelcune,  voirement 
le  ne  saurois,  ny  ne  voudrois  auec. 
Or  si  faut-il  pourtant  clorre  le  bec, 
Ou  vous  iSc  moy  auons  peine  perdue  : 
Moy  de  parler,  &  vous  d'estre  venue. 
le  vous  requier  tant  seulement  silence  : 
le  vous  supply'  d'ouyr  en  patience. 

Petits  &  grans,  ie  vous  diray  merueilles  : 
Tant  seulement  prestez-moy  vos  aureilles. 
Ordoncques  peuple, escoute  vn  bien  grand  cas  : 
Tu  penses  esire  au  lieu  où  tu  n'es  pas. 
Plus  n'est  icy  Lausanne,  elle  est  bien  loing  : 
Mais  toutesfois  quand  il  sera  besoing. 
Chacun  pourra,  voire  dedans  vne  heure. 
Sans  nul  danger  rctrouuer  sa  demeure. 
Malmenant  donc  icy  est  le  pavs 

Des 


Des  Philistins.  Esics-vous  esbahis  ? 
le  dy  bien  plus,  voyez-vous  bien  ce  lieu  r 
C'est  la  maison  d'vn  seruileur  de  Dieu, 
Dict  Abraham,  celuy  mesme  duquel 
Par  viuc  foy  le  nom  est  immortel. 

En  cesi  endroit  vous  le  verrez  tenté. 
Et  iusqu'au  vif  attaint  cS:  tourmenté. 
Vous  le  verrez  par  foy  iusiilîé  : 
Son  fils  Isaac  quasi  sacrifié. 
Bref,  vous  verrez  estranges  passions, 
La  chair,  le  monde,  i"<;  ses  atïections 
Non  seulement  au  vif  représentées. 
Mais  qui  plus  est,  par  la  foy  surmontées. 

Et  qu'ainsi  soit,  maint  loyal  personnage 
En  donnera  bien  tost  bon  tesmoit^nage  : 
Bien  tost  verrez  Abraham  »Si  Sara, 
Et  tost  après  Isaac  sortira. 
Ne  sont-ils  point  tesmoins  tresueritables  ? 

Qui  veut  donc  voir  choses  tant  admirables. 
Nous  le  prions  seulement  d'cscouter, 
Et  ce  qu'il  a  d'aureilles  nous  prester  : 
Estant  tout  seur  qu'il  entendra  merueilles  : 
Et  puis  après  luy  rendrons  ses  aureilles. 


.\  /;  K  .1  //  A  St  p:irle.  sortant  de  *;i  maison. 

DKpuis  que  i'ay  mon  pays  délaissé. 
Et  de  courir  çà  &  là  n'ay  cessé  : 
Helas,  mon  Dieu,  est-il  encore  vn  homme 
Qui  ait  porté  de  trauaux  telle  somme  ? 
Depuis  le  temps  que  tu  m'as  retiré 
Hors  du  pays  où  tu  n'es  adoré  : 
Helas,  mon  Dieu,  est-il  encore  vn  homme 
Qui  ait  recou  de  biens  si  grande  somme  ?* 
Voila  comment  par  les  calamitez, 
Tu  fais  cognoistre  aux  hommes  les  bontez  : 
Et  tout  ainsi  que  tu  fis  tout  de  rien. 
Ainsi  fais-tu  sortir  du  mal  le  bien  : 
Ne  pouuant  l'homme  à  l'heure  d'vn  L;rand  heur 
Assez  au  clair  cognoislre  ta  grandeur. 
Las,  i'ay  vescu  septante  &  cinq  années, 
Suyuant  le  cours  de  tes  prédestinées. 
Qui  ont  voulu  que  prinse  ma  naissance 
D'vne  maison  riche  par  suftisance. 
Mais  quel  bie.n  peut  l'homme  de  bien  auoir, 
S'il  est  contraincl,  contrainct  (dy-ie)  de  voir, 
En  lieu  de  loy,  qui  terre  &  cieux  as  taicts, 
Craindre  »Sc  feruir  mille  dieu.x  contrefaicts  r* 
Or  donc  sortir  tu  me  fis  de  ces  lieux. 
Laisser  mes  biens,  mes  parens  &  leurs  dieux, 
Incontinent  que  ieu  ouy  ta  voix. 
Mesmes  tu  sais  que  point  ie  ne  sauois 
En  quel  endroit  tu  me  voulois  conduire  : 
Mais  qui  te  suit,  mon  Dieu,  il  peut  bien  dire 

Qu'il 

(^)u'i!  va  loul  droit  :  <S:  tenant  cestc  voye. 
Craindre  ne  doit  que  iamais  se  touruoye. 
Siira  sortant  d'vnc  mc^mc  maison. 

Apres  auoir  pensé  &  repensé 
Combien  i'ay  eu  de  biens  le  temps  passé. 
De  tov,  mon  Dieu,  qui  tousiours  as  voulu 
Garder  mon  cœur  »S:  mon  corps  impollu  : 
Puis  m'as  donné,  ensuyuant  ta  promesse, 
Cest  heureux  nom  de  merc  en  ma  vieillesse  : 
En  mon  esprit  suis  tellement  rauic, 
Que  ic  ne  puis,  comme  i'ay  bonne  enuie, 
A  toy,  mon  Dieu,  ("aire  reco^noissancc 
Du  moindre  bien  dont  i'aye  iouyssance. 
Si  veux-ie  au  moins,  puis  qu'à  l'escart  ie  suis. 
Te  mercier.  Seigneur,  comme  ic  puis. 
Mais  n'est-ce  pas  mon  seigneur  que  ic  voy  f 
Si  le  pensoy'-ie  estre  plus  loing  de  moy. 
Abraham. 

Sara,  Sara,  ce  bon  vouloir  ie  loue  : 
Et  n'as  rien  dit,  que  tresbien  ie  n'aduouc. 
Approche-toy,  &  tous  deux  en  ce  lieu 
Recognoissons  les  grans  bienfaits  de  Dieu. 
Commune  en  est  à  deux  la  iouyssance, 
Commune  en  soit  à  deux  la  cognoissance. 

Sara. 

Ha  monseigneur,  que  fauroy'-ie  mieux  faire, 
Que  d'essayer  tousiours  à  vous  complaire  ? 
Pour  cela  suis-ie  en  ce  monde  ordonnée. 
Et  puis  comment  sauroit-on  sa  iournée 


Mieux  employer,  qu'à  chanter  i"excellence 
De  ce  grand  Dieu,  dont  la  magnificence 
Et  haut  <Si  bas  se  présente  à  nos  yeux  ? 

Abraham. 

L'homme  pour  vray  ne  sauroit  faire  mieux. 
Que  de  chanter  du  Seigneur  l'excellence: 
Car  il  ne  peut,  pour  toute  recompense 
Des  biens  qu'il  a  par  luy  iournellement, 
Rien  luy  payer  qu'honneur  tant  seulement. 
Cantique  d'.\braliam  &  de  Sara. 
Or  SUS  donc  commençons 
Et  le  los  annonçons 
Du  grand  Dieu  souuerain. 
Tout  ce  qu'eusmes  iamais, 
Et  aurons  désormais, 
.\e  vient  que  de  sa  main. 

C'est  luy  qui  des  hauts  cieux 
Le  grand  tour  spacieux 
Entretient  de  là  haut. 
Dont  le  cours  asseuré 
Est  si  bien  mesuré, 
Que  iamais  ne  défaut. 

Il  fait  l'esté  bruslanl  : 
Et  fait  l'hyuer  tremblant  : 
Terre  et  mer  il  conduit, 
La  pluye  &  le  beau  temps  : 
L'automne  &  le  prin-temps, 
Et  le  iour  &  la  nuict. 
Las,  Seigneur,  qu'esiions-nous, 

Que 

^ue  nous  as  entre  tous 
<^hoisiz  &  et  retenus  ? 
Ht  contre  les  meschans, 
Par  villes  »Sc  par  champs. 
Si  long  temps  maintenus  r" 

Tiré  nous  as  des  lieux 
Tous  remplis  de  taux  dieux, 
Vsant  de  tes  bontez  : 
Ht  de  mille  dan,qcrs 
Parmy  les  esirangcrs 
Tousiours  nous  as  iettez. 

I£n  nostre  j,'rand  besoin 
Egypte  a  eu  le  soin 
De  nous  entretenir  : 
Puis  contrainct  a  esté 
F^haraon  despité 
De  nous  laisser  venir. 

Quatre  Rois  turieux, 
Desia  victorieux, 
Auons  mis  à  l'enuers. 
Du  sang  de  ces  meschans 
Nous  auons  veu  les  champs 
Tous  rouges  &  couuers. 

De  Dieu  ce  bien  nous  vient  : 
Car  de  nous  luy  souuient. 
Comme  de  ses  amis. 
Luy  donc  nous  donnera. 
Lors  que  temps  en  sera. 
Tout  ce  qu'il  a  promis. 

A  nous  &  nos  enfans 

En  honneur  iriomphans 
Cesic  terre  appartient  : 
Dieu  nous  l'a  dit  ainsi. 
I£t  le  croyons  aussi  : 
Car  sa  promesse  il  tient. 

Tremblez  doncques.  poruers, 
Qui  par  tout  l'vniuers 
Estes  si  dru  semez: 
El  qui  vous  estes  faits 
.Mille  dicu.\  contrefaits 
Qu'en  vain  vous  reclamc/c. 

Et  toy  Seigneur  vray  Dieu. 
Sors  vn  iour  de  ton  lieu. 
Que  nous  soyons  vengez 
De  tous  tes  ennemis  : 
Et  qu'à  néant  soyent  mis 
Les  dieux  qu'ils  ont  forgez. 
Abraham. 

Or  SUS,  Sara,  le  grand  Dieu  nous  benic  : 
A  celle  fin  que  durant  ceste  vie, 
Pour  tant  de  biens  que  luy  seul  nous  ottroye, 
A  le  seruir  chacun  de  nous  s'employe. 
Retirons-nous,  &  sur  tout  prenons  garde 
A  nostre  fils,  que  trop  ne  se  hazarde. 
Par  fréquenter  tant  de  malheureux  hommes, 
Parmy  lesquels  vous  voyez  que  nous  sommes. 
Vn  vaisseau  neuf  tient  l'odeur  longuement 
Dont  abbrôuué  il  est  premièrement. 
Quoy  qu'vn  enfant  soit  de  bonne  nature, 
Il  est  perdu  sans  bonne  nourriture. 

Les  biens  qu'il  amassa. 
Lors  pour  signifiance 
De  la  saincte  alliance 
Du  Seigneur  &  de  nous, 
Autant  petits  que  grans 
Jusqu'aux  petits  enfans 
(Circoncis  tusmes  tous. 

Isaac. 

.Mes  amis,  Dieu  se  monstre  à  ndus 
Si  bon.  si  gracieux,  si  dou.\. 
Que  iamais  ic  ne  luy  demande 
Chose  tant  soit  petite  ou  grande, 
Que  ie  ne  me  \oye  accorde 
Trop  plus  que  ic  n*ay  demandé. 
Lauois,  comme  sauez,  vouloir 
De  vous  suyure,  afin  d'aller  voir: 
Mais  voicy  mon  père  qui  vient. 
Abraham  sortant  auec  Sara. 
.\L'iis  tant  y  a  qu'il  appartient, 
Quand  Dieu  nous  enioint  vnc  chose. 
Que  nous  ayons  la  bouche  close, 
Sans  estriuer  aucunement 
Contre  son  sainct  commandement  : 
S'il  commande,  il  faut  obéir. 
Sa  va. 

k-  vous  pri'  ne  vous  esbahir 
Si  le  cas  bien  fascheux  ie  trouuc. 

Abraham. 

.Au  besoin  le  bon  coeur  s'esprouue. 

Sara. 

11  esi  vray  :  mais  en  premier  lieu. 
Sachez  donc  le  vouloir  de  Dieu. 
Nous  auons  cest  enfani  seulet, 
Qui  est  encore  tout  foiblei: 
Auquel  gist  toute  l'asseurance 
De  nostre  si  grande  espérance. 

Abraham. 

Mais  en  Dieu. 

Sara. 

Mais  laissez-moy  dire. 

Abraham. 

Dieu  se  peut-il  iamais  desdire  ? 
Partant  asseurée  soyez 
Que  Dieu  le  garde:  &  me  croyez. 
Sara. 
Mais  Dieu  veut-il  qu'on  le  hazarde  ? 

Abraham. 
Hazardé  n'est  point  que  Dieu  garde. 

Sara. 
le  me  doutte  de  quelque  cas. 

.\braham. 

Quant  à  moy  ie  n'en  doutte  pas. 

Sara. 
C'est  quelque  entreprise  secrette. 

Abraham. 
Mais  telle  qu'elle  est,  Dieu  l'a  faicte. 

Sara. 
Au  moins  si  vous  sauiez  où  c'est. 


Abraham. 

Atraluiin. 
Bien  tost  le  sauray,  si  Dieu  plaisi. 

Sara. 
Il  n'ira  iamais  iusqucs  là. 

Abraham. 

Dieu  pouruoira  à  toui  cela. 

Sarj. 

Mais  les  chemins  sont  dangereux. 

Abraham. 
Qui  meurt  suyuant  Dieu,  est  heureux. 

Sa  ra . 

S'il  meurt,  nous  voila  demeurez. 

.\braliam. 
Les  morts  de  Dieu  sont  asseurez. 
Sara. 

Mieux  vaut  sacritier  ic\-. 

Abraham. 

-Mais  Dieu  ne  le  veut  pas  ainsi. 

Sara. 

Or  sus,  puis  que  faire  le  faut, 
le  prie  au  grand  Seigneur  d'enhaui. 
Monseigneur,  que  sa  saincte  grâce 
Tousiours  compagnie  vous  face. 
Adieu  mon  fils. 

Isaac. 

Adieu  ma  mère, 
Sara. 
Suyuez  bien  tousiours  vostre  père. 
Mon  amy,  &  seruez  bien  Dieu, 
Afin  que  bien  tost  en  ce  lieu 

Puissiez  en  santé  rcucnir. 
Voila,  ic  ne  me  puis  tenir. 
Isaac.  que  ic  ne  vous  baise. 

Isaac. 
Ma  mère,  qu"il  ne  vous  desplaise, 
le  vous  vcu.x  faire  vne  rcqueste. 

Sara. 

I3iles,  mon  amy,  ie  suis  preste 
A  l'accorder. 

Isaac. 

le  vous  supplye 
D'osier  ccsle  mclancholie. 
Mais,  s'il  vous  plaist,  ne  ploure/  point, 
le  reuiendray  en  meilleur  poinct  : 
le  vous  pri'  de  ne  vous  faschcr. 

Abraham. 
linfans,  il  vous  faudra  marcher 
Pour  le  moins  si.\  bonnes  iournées  : 
\'oila  vos  charités  ordonnées. 
Kt  tout  ce  qui  fait  de  besoin. 

Troupe. 

Sire,  laissez-nous  en  le  soin. 
'J'ant  seulement  commandez-nous. 
Abraham. 

Or  sus,  Dieu  soit  auccques  vous: 
Ce  grand  Dieu  qui  par  sa  bonté 
lusques  icy  nous  a  esté 
Tant  propice  &  tant  secourable. 
Soit  à  vous  &  moy  fauorable. 
Quov  qu'il  y  ail,  monstrez-vous  sage: 

l'espère 


l'cspere  que  nostre  voyage 
Heureusement  se  parfera. 

Sara. 

Las,  ie  ne  say  quand  ce  sera 
Que  reuoir  ie  vous  pourray  tous. 
Le  Seigneur  soit  auecques  vous. 

Isaac. 

Adieu  ma  mcre. 

Abraham. 

Adieu. 

Troupe. 
Adieu. 

Abraham. 

Or  sus,  départons  de  ce  lieu. 

Satan. 

Mais  n'est-ce  pas  pour  enrager  ? 
Moy  qui  fais  vn  chacun  ranger, 
Qui  say  tirer  le  monde  à  moy, 
Ne  faisant  signe  que  du  doy  : 
Moy  qui  renuerse  &  trouble  tout, 
Ne  puis  pourtant  venir  à  bout 
De  ce  faux  vieillard  obstiné. 
Quelque  assaut  qu'on  luy  ait  donné. 
Le  voila  party  de  ce  lieu. 
Et  tout  prest  d'obéir  à  Dieu, 
Quoy  que  le  cas  soit  fort  estrange. 
Mais  au  fort,  soit  que  son  coeur  change. 
Ou  qu'il  sacrifie  en  effect, 
Ce  que  ie  preiens  sera  faict. 
S'il  sacrifie,  Isaac  mourra, 

l£t  mon  cœur  deliuré  sera 
De  la  frayeur  qu'en  sa  personne 
La  promesse  de  Dieu  me  donne. 
S'il  change  de  cœur,  ie  puis  dire 
Que  i'ay  loui  ce  que  ie  désire  : 
Et  voila  le  poinct  où  ie  tasche. 
Car  si  vne  fois  il  se  fasche 
D'obéir  au  Dieu  tout-puissant, 
Le  voila  désobéissant, 
Banny  de  Dieu  &  de  sa  grâce. 
Voila  le  poinct  que  ie  pourchasse. 
Sus  donc,  mon  froc,  courons  après 
Pour  le  combaire  de  plus  près. 

PAVSE. 

Abraham. 

Enfans,  voicy  arriué  le  tiers  iour, 
Que  nous  marchons  sans  auoir  fait  seiour 
Que  bien  petit:  reposer  il  vous  faut: 
Car  quant  à  moy,  ie  veux  monter  plus  haut, 
Auec  Isaac,  iusqu'en  vn  certain  lieu, 
Qui  m'a  esté  enseigné  de  mon  Dieu. 
Là  ie  feray  sacrifice  &  prière. 
Comme  il  requiert:  demourez  donc  derrière, 
Et  vous  gardez  de  marcher  plus  auant. 
Mais  vous,  mon  fils  Isaac,  passez  deuant, 
Car  le  Seigneur  requiert  vostre  présence. 

Troupe. 

Puis  que  telle  est,  Sire,  vostre  défense. 
Nous  demourrons. 

Abraham. 

Abraham. 
Baillez-luy  ce  fardeau. 
Et  ie  prendray  le  feu  &  le  cousteau. 
Bien  tost  serons  de  retour,  si  Dieu  plaist. 
iMais  cependant  sauez-vous  bien  que  c'est  ? 
Priez  bien  Dieu,  &  pour  nous  &  pour  vous. 
Helas  i'en  ay 

Troupe. 

Ainsi  le  ferons-nous. 
Abraham. 
Autant  besoin  qu'eut  onc  poure  personne. 
Adieu  vous  dy. 

Troupe. 

Adieu. 

Demie  troupe. 

Mais  ie  m'estonne 
Tresgrandement. 

Demie  troupe. 

Et  moy  aussi. 

Demie  troupe. 

Et  moy. 
Comment  ?  de  voir  en  tel  esmoy 
Cil  qui  si  bien  a  résisté 
A  tant  de  maux  qu'il  a  porté  ! 

Demie  troupe. 

De  dire  qu'il  craigne  la  guerre. 
Estant  en  ceste  estrange  terre, 
Il  n'y  auroit  point  de  raison  : 
Car  nous  sauons  qu'vne  saison 
Abimelech,  qui  est  seigneur 

Du  pays,  luy  (il  cest  honneur 

De  le  visiter,  &  prier 

Qu'à  luy  se  daignast  allier. 

De  sorte  qu'en  solennité 

L'accord  de  paix  fut  arresté. 

Au  surplus,  quant  à  son  mesnage, 

Q)ue  peut-il  auoir  dauantage  ? 

Demie  troupe. 

il  vit  en  paix  &  en  repos. 
11  est  vieil,  mais  il  est  dispos. 

Demie  troupe. 

il  n'a  qu"vn  fils,  mais  Dieu  sait  quel  : 
Au  monde  il  n'en  est  point  de  tel. 
.Son  bestail  tellement  foisonne. 
Qu'il  semble  à  voir  que  Dieu  luy  donne 
Encore  plus  qu'il  ne  souhaitte. 
Demie  troupe. 

11  n'y  a  chose  tant  parfaicte. 
Qu'il  n'y  ait  tousiours  à  redire. 
le  prie  à  Dieu  qu'il  le  retire 
Bien  tost  de  la  peine  où  il  est. 

Demie  troupe. 

Ainsi  le  face,  s'il  luy  plaist. 

Demie  troupe. 
Quoy  qu'il  y  ait,  ie  présuppose 
Que  ce  soit  quelque  grande  chose. 

Cantique  de  la  Troupe. 

Quoy  que  soit  cest  vniuers 
Tant  spacieux  &  diuers, 

Il  n'y 

Il  n'y  a  rien  lani  soii  ferme, 
Rien  n'y  a  qui  n'ait  son  terme. 

Dieu  tout  puissant  qui  tout  Ljarde, 
Rien  icy  bas  ne  regarde. 
Qui  tousiours  dure  de  mcsme, 
S'il  ne  regarde  soy-mesme. 

Le  grand  soleil  reluisant. 
Va  son  flambeau  conduisant 
Autant  comme  le  iour  dure  : 
Fuis  reuient  la  nuict  obscure, 
Couurant  de  ses  noires  ailes 
Choses  &  laides  &  belles. 

Que  dirons-nous  de  la  lune. 
Qui  iamais  ne  l'ut  tout  vne  .'' 
Ores  apparoist  cornue, 
Puis  demie,  puis  bossue, 
Puis  esciaire  toute  ronde 
Les  ténèbres  de  ce  monde. 

Les  grans  astres  llamboyans, 
Cà  &  là  vont  tournoyans, 
Peignans  leur  diuers  visage 
Et  de  beau  temps  &  d'orage. 

Si  deux  iours  on  met  ensemble, 
L'vn  à  l'autre  ne  ressemble: 
L'vn  passe  légèrement. 
L'autre  dure  longuement. 
L'vn  est  sur  nous  enuieu.x 
De  la  lumière  des  cieux. 
L'vn  auec  sa  couleur  bleue 
Nous  veut  esblouir  la  veue: 

L'vn  veut  le  monde  bruslcr. 
L'autre  essaye  à  le  geler. 

Ores  la  terre  lleuric 
Estend  sa  tapisserie  : 
Ores  d'vn  vent  la  froidure 
Change  en  blancheur  sa  verdure. 

L'onde  en  son  humide  corps 
S'enfle  par  dessus  les  bords. 
Pillant  par  tout  à  outrance 
Du  laboureur  l'espérance: 
Puis  en  sa  riue  première 
Sera  bien  tost  prisonnière. 

Parquoy  celuy  qui  se  fonde 
En  rien  qui  soit  en  ce  monde, 
Soit  en  haut  ou  soit  en  bas, 
le  dy  que  sage  n'est  pas. 
Qu'est-ce  donqucs  de  celuy 
Qui  des  hommes  fait  appuy  ? 

Parmy  tous  les  animaux 
Suiets  à  dix  mille  maux. 
Le  soleil  qui  fait  son  tour, 
Du  monde  tout  à  l'entour. 
Ne  vit  onc,  pour  dire  en  somme, 
Chose  si  foible  que  l'homme. 
Car  tous  les  plus  vertueux 
Par  les  Ilots  impétueux 
Sont  tellement  combatus. 
Qu'on  en  voit  maints  abatus. 

O  combien  est  fol  qui  cuide 
De  fascherie  cstrc  \  uide 


Tant 

Tant  qu'icy  bas  il  sera  ! 
Mais  cil  qui  désirera 
D'esire  asseure,  il  luy  faui 
Son  cœur  appuyer  plus  haut  : 
Dont  il  aura  bon  exemple, 
Si  nostre  maistre  il  contemple. 

Demie  troupe. 

Or  le  mieux  que  puissions  faire, 

le  croy  que  c'est  de  se  retraire 

En  quelque  coin  plus  à  l'escart  : 

Afin  que  chacun  de  sa  part, 

Prie  le  Seigneur  qu'il  luy  plaise 

Le  ramener  mieux  à  son  aise. 

Allons. 

Demie  troupe. 

le  vay  tant  que  ic  puis. 

PAVSE. 

Isaac. 
Mon  père. 

Abraham. 

Helas,  las,  quel  père  ie  suis  ! 

Isaac. 

Voila  du  bois,  du  feu,  tS:  vn  Cousteau, 
Mais  ie  ne  voy  ne  mouton  ny  agneau. 
Que  vous  puissiez  sacrifier  icy. 

Abraham. 

Isaac  mon  fils.  Dieu  en  aura  soucy  : 
Attendez-moy,  mon  amy,  en  ce  lieu, 
Car  il  me  faut  vn  petit  prier  Dieu. 

Isaac. 

El  bien,  mon  père,  allez  :  mais  ie  vous  prie. 

Me  direz-vous  quelle  est  la  l'ascherie. 

Dont  ie  vous  voy  tourmenté  iusqu'au  bout  ? 

.\braliam. 

A  mon  retour,  mon  fils,  vous  saurez  tout  : 
Mais  cependant  prier  vous  faut  aussi. 

Isaac. 

C'est  bien  raison  :  ie  le  feray  ainsi, 
Et  quant  &  quant  le  cas  appresteray. 
En  premier  lieu  ce  bois  i'entasserav  : 
Premièrement  ce  baston  sera  là. 
Puis  cestuy-cy,  puis  après  cestuy-la. 
Voila  le  cas  :  mon  père  aura  le  soin, 
Quant  au  surplus  qui  nous  tait  de  besoin. 
Prier  m'en  vay,  ô  Dieu,  ta  saincte  face  : 
C'est  bien  raison,  ô  Dieu,  que  ie  le  face. 
Sara. 
Plus  on  vil,  plus  on  voit,  helas, 

Que  c'est  que  de  viure  cy  bas  ! 

Soit  en  mari,  soit  en  lignée, 

11  n'y  eut  oncques  femme  née 

Autant  heureuse  que  ie  suis. 

Mais  i'ay  tant  endure  d'ennuis 

Ces  trois  derniers  iours  seulement, 

Que  ie  ne  say  pas  bonnement 

Lequel  est  le  plus  grand  des  deux  : 

Ou  le  bien  que  i'ay  receu  d'eux. 

Ou  le  mal  que  i'ay  enduré 

En  trois  iours  qu'ils  ont  demeuré. 

Ne 

Ne  nuict  ne  iour  ie  ne  repose, 

Et  si  ne  pense  à  autre  chose 

Qu'à  mon  seigneur  &  à  mon  lîls. 

A  vray  dire,  assez  mal  ie  fis 

De  les  laisser  aller  ainsi. 

Ou  de  n'y  estre  allée  aussi. 

De  six  iours  sont  passez  les  trois  : 

Que  trois,  mon  Dieu  !  iS:  toutesfois 

Trois  autres  attendre  il  me  faut. 

Helas,  mon  Dieu,  qui  vois  d'enhaut 

Et  le  dehors  &  le  dedans, 

Vueilles  accourcir  ces  trois  ans  : 

Car  à  moy  ils  ne  sont  point  iours. 

Fussent-ils  trente  fois  plus  cours. 

Mon  Dieu,  tes  promesses  m'asseurent  : 

Mais  si  plus  long  temps  ils  demeurent, 

l'ay  besoin  de  force  nouuelle, 

Pour  souffrir  vne  peine  telle. 

.Mon  Dieu,  permets  qu'en  toute  ioye 

Bien  tost  mon  seigneur  ie  reuoye, 

Et  mon  Isaac  que  m'as  donné, 

l'accolle  en  santé  retourné. 
Abraham. 

O  Dieu,  ô  Dieu,  tu  vois  mon  cœur  ouucrt. 
Ce  que  ie  pense,  ô  Dieu,  t'est  descouuert  : 
Qu'est-il  besoin  que  mon  mal  ie  te  die  ? 
Tu  vois,  helas,  tu  vois  ma  maladie. 
Tu  peux  tout  seul  gairison  m'enuoyer. 
S'il  te  piaisoit  seulement  m'ottroycr 
Vn  tout  seul  poinct  que  demander  ie  n'ose. 

Satan. 

Si  faul-il  bien  chanter  quelque  autre  chose. 
Abraham. 

Comment? comment? se  pourroit-ilbien  faire, 

Que  Dieu  dist  l'vn,  &  puis  fist  du  contraire? 

Est-il  trompeur  ?  si  est-ce  qu'il  a  mis 

En  vray  effect  ce  qu'il  m'auoit  promis. 

Pourroil-il  bien  maintenant  se  desdirc  ? 

Si  faut-il  bien  ainsi  conclurre  &  dire. 

S'il  veut  rauoir  le  tils  qu'il  m'a  donné. 

Que  dy-ie  ?  ô  Dieu,  puis  que  l'as  ordonné, 

le  le  feray  :  las,  est-il  raisonnable 

Que  moy  qui  suis  pécheur  tant  misérable, 

\'ienne  à  iuger  les  secrets  iui^emens 

De  tes  parfaits  &  tressaincts  mandemcns  ? 

Satan. 

Mon  cas  va  mal  :  mon  froc,  trouucr  nous  faut 
Autre  moyen  de  luv  donner  assaut. 

.\braham. 

Mais  il  peut  estre  aussi  que  l'imagine 
Ce  qui  n'est  point:  car  tant  plus  l'examine 
Ce  cas  icy,  plus  ie  le  trouue  estrange. 
C'est  quelque  songe,  ou  bien  quelque  fau.x  ange 
Qui  m'a  planté  cecy  en  la  ceruclle  : 
Dieu  ne  veut  point  d'olfrande  si  cruelle  : 
Maudit-il  pas  Caïn  n'ayant  occis 
Qu'.Abcl  son  frère  ?  &  i'occiray  mon  fils  ! 
Satan. 

lamais,  iamais. 

Abraham . 

Abraham. 
Ha,  qu'ay-ic  cuidé  dire  ? 
Pardonne-moy,  mon  Dieu,  c^:  me  relire 
Du  mauuais  pas  où  mon  péché  me  meinc. 
Deliure  moy,  Seigneur,  de  cesie  peine. 
Tuer  le  veux  moy-mesme  de  ma  main. 
Puis  qu'il  te  plaist,  ô  Dieu,  il  est  certain 
Que  c'est  raison  :  parquoy  le  le  feray. 

Satan. 

Mais  si  ie  puis,  ie  l'en  engarderay. 
.\braliam. 

Mais  le  taisant,  ie  feroy'  Dieu  menteur  : 
Car  il  m'a  dit  qu'il  me  feroit  cesl  heur 
Que  de  mon  fils  Isaac  il  sortiroit 
Vn  peuple  grand  qui  la  terre  cmpliroit. 
Isaac  tué,  l'alliance  est  dcsfaicle. 
Las  est-ce  en  vain,  Seigneur,  que  tu  Tas  taicte  ? 
Las  est-ce  en  vain,  Seigneur,  que  tant  de  fois 
Tu  m'as  promis  qu'en  Isaac  me  ferois 
Ce  que  ia.mais  à  autre  ne  promis  ? 
Las  pourroit-il  à  néant  estre  mis 
Ce  dont  tu  m'as  tant  de  fois  asseuré  .'' 
Las  est-ce  en  vain  qu'en  toy  i'ay  espéré  ? 
O  vaine  attente,  ô  vain  espoir  de  l'homme. 
C'est  tout  cela  que  ie  puis  dire  en  somme, 
I'ay  prié  Dieu  qu'il  me  donnast  lignée, 
Pensant,  helas,  s'clle  m'estoit  donnée. 
Que  l'en  aurois  vn  merueilleux  plaisir  : 
Et  ie  n'en  ay  que  mal  &  desplaisir. 
De  deux  enfans,  l'vn  i'av  chassé  moy-mesme  : 

De  l'autre  il  faut,  û  douleur  irescxireme  ! 
Que  ie  sois  dit  le  père  A  le  bourreau  ! 
Bourreau,  helas  !  helas,  ouy,  bourreau  ! 
Mais  n'es-iu  pas  celuy  Dieu  proprement. 
Qui  m'escoutas  ainsi  patiemment, 
Voire,  Seigneur,  au  plus  tort  de  ton  ire, 
Quand  lu  partis  pour  Sodome  destruire  ? 
iMaintenantdonc  veux-tu,  mon  Dieu,  mon  Roy, 
Me  repousser  quand  ie  prie  pour  moy  ? 
Engendré  l'ay,  &  faut  que  le  defface. 
O  Dieu,  ô  Dieu,  au  moins  fay-moy  la  grâce 

Satan. 

Grâce  !  ce  mot  n'est  point  en  mon  papier. 

Abraham. 
Q'vn  autre  soit  de  mon  (ils  le  meurtrier. 
Helas,  Seigneur,  faut-il  que  ceste  main 
Vienne  à  donner  ce  coup  tant  inhumain  ? 
Las  que  feray-ie  à  la  mère  dolente. 
Si  elle  entend  ceste  mort  violente  .'' 
Si  ie  l'allègue,  helas,  qui  me  croira  ? 
S'on  ne  le  croit,  las,  quel  bruit  en  courra  ? 
Seray-ie  pas  d'vn  chacun  reietié 
Comme  vn  patron  d'extrcme  cruauté  ? 
Et  toy,  Seigneur,  qui  te  voudra  prier  ? 
Qui  se  voudra  iamais  en  toy  lier  ? 
Las  pourra  bien  ceste  blanche  vieillesse 
Porter  le  fais  d'vne  telle  tristesse  ? 
Ay-ie  passé  parmy  tant  de  dangers, 
Tant  trauersé  de  pays  estrangers, 
Soufîert  la  faim,  la  soif,  le  chaud,  le  froid. 

Et 


45 

Et  deuant  loy  lousiours  cheminé  droict  : 
Ay-ie  vescu,  vescu  si  longueinciu, 
Pour  me  mourir  si  malheureusement  ? 
Fendez  mon  cœur,  fendez,  fendez,  iendez. 
Et  pour  mourir  plus  long  temps  n'attendez  : 
Plustost  on  meurt,  tant  moins  la  mort 

[est  greue. 

Satan. 

Le  voila  bas,  si  Dieu  ne  le  releue. 
Abraham. 

Que  dy-ie  ?  où  suis-ic  ?  ô  Dieu  mon  créateur, 
Ne  suis-ie  pas  ton  loyal  seruiteur  ? 
Ne  m'as-tu  pas  de  mon  pays  tiré  ? 
Ne  m'as-tu  pas  tant  de  fois  asseuré, 
Que  ceste  terre  aux  miens  estoit  donnée  ? 
Ne  m'as-tu  pas  donné  ceste  lignée, 
En  m'asseurant  que  d'Isaac  soriiroit 
Vn  peuple  tien  qui  la  terre  empliroit  r* 
Si  donc  tu  veux  mon  Isaac  emprunter. 
Que  me  faut-il  contre  loy  disputer  ? 
Il  est  à  toy  :  mais  de  loy  ie  l'ay  pris. 
Et  pourautani  quand  tu  l'auras  repris. 
Resusciter  plustost  tu  le  feras, 
Que  ne  m'aduinst  ce  que  promis  tu  m'as. 
Mais  ô  Seigneur,  tu  sais  qu'homme  ie  suis. 
Exécuter  rien  de  bon  ie  ne  puis, 
Non  pas  penser  :  mais  ta  force  inuincible 
Fait  qu'au  croyant  il  n'est  rien  impossible. 
Arrière  chair,  arrière  affections. 
Retirez-vous,  humaines  passions, 

Rien  ne  m'esibon,  rien  ne  m'est  raisonnable, 
Que  ce  qui  est  au  Seigneur  agréable. 

Satan. 

Et  bien,  &  bien,  Isaac  donc  mourra, 
El  nous  verrons  après  que  ce  sera. 
O  faux  vieillard,  tant  me  donnes  de  peine  ! 

Abraham. 

Voila  mon  fils  Isaac  qui  se  pourmeine. 
O  poure  enfant,  ô  nous  poures  humains, 
Cachans  souuent  la  mort  dedans  nos  seins, 
Alors  que  plus  en  pensons  estrc  loing  ! 
Et  pourautant  il  est  tresgrand  besoing 
De  viure  ainsi  que  mourir  on  désire. 
Or  ça  mon  tils  :  hclas  que  veux-ie  dire  ! 
Isaac. 

l^laist-il  mon  perc  ? 

Abraham. 

Helas  ce  mot  me  tue. 
Mais  si  faut-il  pourtant  que  m'esuertue. 
Isaac  mon  fils  :  helas,  le  cœur  me  tremble. 
Isaac. 
Vous  auez  peur,  mon  père,  ce  me  semble. 

Abraham. 

Ha  mon  amy,  ie  tremble  voirement. 
Helas  mon  Dieu  ! 

Isaac. 

Diies-moy  hardiment 
Que  vous  auez,  mon  père,  s'il  vous  plaist. 
Abraham. 
Ha  mon  amy,  si  vous  sauiez  que  c'est, 

Miséricorde 

Miséricorde,  ù  Dieu,  miséricorde  ! 
Mon  fils,  mon  fils,  voyez-vous  ceste  corde. 
Ce  bois,  ce  feu,  &  ce  cousteau  icy  ? 
Isaac,  Isaac,  c'est  pour  vous  toui  cecy. 

Satan. 

Ennemy  suis  de  Dieu  &  de  nature, 
iMais  pour  certain  ceste  chose  est  si  dure. 
Qu'en  regardant  ceste  vnique  amitié, 
Bien  peu  s'en  faut  que  n'en  aye  pitié. 

Abraham. 

Helas  Isaac  ! 

Isaac. 

Helas  père  tresdoux, 
le  vous  supply,  mon  pcre,  à  deux  genoux 
Auoir  au  moins  pitié  de  ma  ieunesse. 

Abraham. 

O  seul  appuy  de  ma  foibic  vieillesse  ! 
Las  mon  amy,  mon  amy  ie  voudrois 
Mourir  pour  vous  cent  millions  de  fois  : 
Mais  le  Seigneur  ne  le  veut  pas  ainsi. 

Isaac. 

.Mon  père,  helas,  ie  vous  crie  mercy. 
Helas,  helas,  ie  n'ay  ne  bras  ne  langue 
Pour  me  défendre,  ou  faire  ma  harangue  ! 
.Mais,  mais  voyez,  ô  mon  père,  mes  larmes, 
.A.uoir  ne  puis  ny  ne  veux  autres  armes 
Encontre  vous  :  ie  suis  Isaac,  mon  père  : 
le  suis  Isaac,  le  seul  fils  de  ma  mère  : 
le  suis  Isaac,  qui  tien  de  vous  la  vie  : 
Souffrirez-vous  qu'elle  me  soit  rauie  ? 

Et  louiesfois  si  vous  faites  cela 
Pour  obéir  au  Seigneur,  me  voila, 
Me  voila  prest,  mon  pcre,  &  à  genoux. 
Pour  souffrir  tout,  &  de  Dieu  &  de  vous. 
Mais  qu'ay-ie  fait,  qu'ay-ie  fait  pour  mourir  ? 
He  Dieu,  he  Dieu,  veuille  me  secourir. 

Abralum. 

Helas  mon  fils  Isaac,  Dieu  te  commande 
Qu'en  cest  endroit  tu  luy  scrues  d'olfrande. 
Laissant  à  moy,  à  moy  ton  poure  père, 
Las  quel  ennuy  ! 

Isaac. 

Helas  ma  poure  mère. 
Combien  de  morts  ma  mort  vous  donnera  ! 
Mais  dites-moy  aumoins  qui  m'occira  ? 

Abraham. 

Qui  t'occira,  mon  fils  .''  mon  Dieu,  mon  Dieu, 
Otlroye-moy  de  mourir  en  ce  lieu  ! 
Isaac. 

Mon  père. 

Abraham. 

Helas,  ce  mot  ne  m'appartient. 
Helas  Isaac,  si  est-ce  qu'il  conuient 
Seruir  à  Dieu, 

Jsaac. 

Mon  père,  me  voila. 

Satan. 

Mais  ie  vous  pri',  qui  eust  pense  cela  ? 

haac. 
Or  donc  mon  père,  il  faut,  comme  ie  voy, 

Il  faut 

Il  faut  mourir.  Las  mon  Dieu,  aide-moy  ! 
Mon  Dieu,  mon  Dieu,  renforce-moy  le  cœur  ! 
Rend-moy,  mon  Dieu,  sur  moymesme 

[vainqueur. 
Liez,  frappez,  brusiez,  ie  suis  tout  prest 
D'endurer  tout,  mon  Dieu,  puis  qu'il  te  plaist, 
Abraham. 

A,  a,  a,  a,  &  qu'est-ce,  &  qu'est  ceci  ? 
Miséricorde,  ô  Dieu,  par  ta  mercy. 
Isaac. 

Seigneur,  tu  m'as  &  créé  &  forgé. 
Tu  m'as,  Seigneur,  sur  la  terre  logé. 
Tu  m'as  donné  ta  saincte  cognoissance, 
.Mais  ie  ne  t'ay  porté  obéissance 
Telle,  Seigneur,  que  porter  ie  deuois  : 
Ce  que  te  prie,  helas,  à  haute  voix, 
Me  pardonner.  Et  à  vous,  mon  seigneur, 
Si  ie  n'ay  tait  tousiours  autant  d'honneur 
Que  meritoit  vostre  douceur  tant  grande, 
Treshumblement  pardon  vous  en  demande. 
Quant  à  ma  mère,  helas,  elle  est  absente. 
Veuille,  mon  Dieu,  par  ta  faueur  présente 
La  préserver  &  garder  tellement. 
Qu'elle  ne  soit  troublée  aucunement. 
Icy  est  bandé  Isaac. 

Las  ie  m'en  vay  en  vne  nuict  profonde. 
Adieu  vous  dy  la  clarté  de  ce  monde. 
Mais  ie  suis  seur  que  de  Dieu  la  promesse 
Me  donnera  trop  mieux  que  ie  ne  laisse, 
le  suis  tout  prest,  mon  père,  me  voila. 

Satan. 
lamais,  iamais  enfant  mieux  ne  parla, 
le  suis  confus,  &  faut  que  ie  m'enfvue. 

Abraliam. 

Las  mon  amy,  auant  la  départie, 
Et  que  ma  main  ce  coup  inhumain  face. 
Permis  me  soit  de  te  baiser  en  face. 
Isaac  mon  fils,  le  bras  qui  t'occira 
Encore  vn  coup  au  moins  t'accolera. 

Isaac. 

Las,  grand  mcrcy. 

Abraham. 
O  ciel,  qui  es  Fouurage 
De  ce  grand  Dieu,  cV  qui  m'es  tesmoignage 
TressufOsant  de  la  grande  lignée 
Que  le  vray  Dieu  par  Isaac  m'a  donnée  : 
Et  toy  la  terre  à  moy  cinq  fois  promise, 
Soyez  tesmoins  que  ma  main  n'est  point  mise 
Sus  cest  enfant  par  haine  ou  par  vengeance, 
Mais  pour  porter  entière  obéissance 
A  ce  grand  Dieu,  facteur  de  l'vniuers, 
Sauucur  des  bons  &  luge  des  peruers. 
Soyez  tesmoins  qu'Abraham  le  fidèle, 
Par  la  bonté  de  Dieu,  a  la  foy  telle, 
Que  nonobstant  toute  raison  humaine, 
lamais  de  Dieu  la  parolle  n'est  vaine. 
Or  est-il  temps,  ma  main,  que  t'esuertues, 
Et  qu'en  frappant  mon  seul  fils,  tu  me  tues. 
Icy  le  cousieau  luy  tombe  des  mains. 

Isaac. 

Isaac. 

Qu'est-ce  que  i'oy,  mon  perc  ?  hclas  mon  pcrc  ! 

Abraham. 
A.  a,  a,  a. 

Isaac. 

Las  ie  vous  obtempère. 
Suis-ic  pas  bien  ? 

.\braliam. 
Fut-il  iamais  pitié, 
Fut-il  iamais  vnc  telle  amitié  r* 
Fut-il  iamais  pitié  ?  a,  a,  ie  meurs, 
le  meurs,  mon  fils. 

Isaac. 

Ostez  toutes  ces  peurs, 
Ievoussupply',m'empeschercz-vousdoncques 
D'aller  à  Dieu  ? 

.\brahatn. 

Helas,  las  qui  vit  onques 
En  petit  corps  vn  esprit  autant  fort  :* 
Hclas  mon  fils,  pardonnc-moy  ta  mort. 

Icy  le  cuidc  frapper. 
L'Ange. 

.\braham,  Abraham. 

Abraham. 

Mon  Dieu. 

L  Ange. 

Remets  ton  Cousteau  en  son  lieu  : 
Garde  bien  de  ta  main  estendre 
Dessus  l'enfant,  ne  d'entreprendre 
De  l'outrager  aucunement. 


53 

Or  peux-ie  voir  tout  clairement 
Quel  amour  lu  as  au  Seigneur, 
Puis  que  luy  portes  cest  honneur 
De  vouloir,  pour  le  contenter. 
Ton  fils  à  la  mort  présenter. 
Abraham. 
O  Dieu  ! 

Isaac. 

O  Dieu  ! 

Abraluiin. 

Seigneur,  voila  que  c'est 
De  t'obeir.  Voicy  mon  cas  tout  presi  : 
Prendre  le  veux. 

Icy  prend  le  mouton. 
L'Ange. 
Abraham. 

Abraham. 

Me  voicy, 
Seigneur,  Seigneur. 

L'.Angc. 

Le  Seigneur  dit  ainsi  : 
le  te  promets  par  ma  grand'  maiesté, 
Par  la  vertu  de  ma  diuinité, 
Puis  que  tu  as  voulu  faire  cela. 
Puis  que  tu  m'as  obey  iusqucs  là, 
De  n'espargncr  de  ton  seul  fils  la  vie  : 
Maugré  Satan  &  toute  son  enuie, 
Bénir  te  veux  auec  toute  ta  race. 
Vois-tu  du  ciel  la  reluisante  face  ? 
\'ois-tu  les  grains  de  l'arène  au  riuage  ? 

Croistrc 

Croistre  feray  tellement  ton  lignage, 
Qu'il  n'y  a  point  tant  d'estoiles  aux  cieux, 
Tant  de  sablon  par  les  bords  spacieux 
De  rOcean  qui  la  terre  enuironne. 
Qu'il  descendra  d'enfans  de  ta  personne, 
ils  donneront  quiconques  les  haira, 
Et  par  celuy  qui  de  toy  sortira, 
Sur  toutes  gens  &  toutes  nations 
le  desploiray  mes  bénédictions 
Ht  grans  thresors  de  diuine  puissance, 
Puis  que  tu  m'as  porté  obéissance. 

EPILOGVE. 

OK  voyc/i-vous  de  foy  la  grand'puissance. 
Et  le  loyer  de  vraye  obéissance. 
Parquoy,  messieurs,  &  mes  dames  aussi, 
le  vous  supply',  quand  sortirez  d'icy, 
Que  de  vos  cœurs  ne  sorte  la  mémoire 
De  ceste  digne  &  véritable  histoire. 

Ce  ne  sont  point  des  farces  mensongères, 
Ce  ne  sont  point  quelques  fables  légères: 
Mais  c'est  vn  faict,  vn  faict  tresueritable, 
D'vn  serf  de  Dieu,  de  Dieu  iresredouiable.  [ses, 
Parquoy  seigneurs,  dames,  maistres,  maistres- 
Poures,  puissans,  ioyeux,  pleins  de  destresses, 
Grans  &  petits,  en  ce  tant  bel  exemple 
Chacun  de  vous  se  mire  &  se  contemple. 
Tels  sont  pour  vray  les  miroirs  où  l'on  voit 
Le  beau,  le  laid,  le  bossu  &  le  droit. 
Car  qui  de  Dieu  taschc  accomplir  sans  fcinic, 
Comme  Abraham,  la  parole  iressaincie. 
Qui  nonobstant  toutes  raisons  contraires, 
Hcmet  en  Dieu  &  soy  &  ses  aiïaires, 
Il  en  aura  pour  certain  vne  issue 
Meilleure  encor'  qu'il  ne  l'aura  conceue. 
Vienent  les  vents,  vienent  icmpestcs  fortes, 
\'ienent  tormens,  &  morts  de  toutes  sortes, 
Tournent  les  cieux,  toute  la  terre  tremble, 
Tout  l'vniuers  renuersc  tout  ensemble, 
Le  cœur  iidele  est  fondé  tellement, 

Que 

Que  renuerser  ne  peut  aucunement  : 
Mais  au  rebours,  tout  homme  qui  s"arreste 
Au  iugement  &  conseil  de  sa  teste  : 
L'homme  qui  croit  tout  ce  qu'il  imagine. 
Il  est  certain  que  tant  plus  il  chemine, 
Du  vray  chemin  tant  plus  est  escarté, 
Vn  petit  vent  l'a  soudain  emporté: 
Et  qui  plus  est,  sa  nature  peruerse 
En  peu  de  temps  soymesme  se  renuerse. 

Or  toy  grand  Dieu,  qui  nous  as  fait  cognois- 
Les  grans  abus  esquels  nous  voyons  estre  [ire 
Le  poure  monde,  helas,  tant  peruerty, 
Fay  qu'vn  chacun  de  nous  soit  aduerty 
En  son  endroit,  de  tourner  en  vsage 
La  viue  foy  de  ce  sainct  personnage. 

Voila,  messieurs,  l'heureuse  recompense 
Que  Dieu  vous  doint  pour  vostre  bon  silence. 

